ming030890/wiki-yue-high-quality huggingface dataset:
廉政行動2022

《廉政行動2022》（英文：ICAC Investigators 2022）係香港無綫電視同香港廉政公署聯合拍攝製作嘅時裝電視劇，喺2022年5月首播，由袁偉豪、譚俊彥、蔡思貝同陳敏之領銜主演，並由陳曉華、姚嘉妮、譚凱琪、謝東閔、吳家樂、周志康、邵展鵬同陳明憙聯合主演，監製林超賢、曾勵珍、羅香蘭。劇入面嘅故仔改編自5單真實嘅貪污案。
廉政行動2014

《廉政行動2014》（英文：ICAC Investigators 2014），係香港無綫電視同香港廉政公署合作製作嘅時裝電視劇，廉政行動系列嘅2014年版，分做五個單元。
廉政行動2016

《廉政行動2016》（英文：ICAC Investigators 2016），係香港無綫電視同香港廉政公署合作製作嘅時裝電視劇，由馬國明、陳展鵬、唐詩詠、黎諾懿、江美儀同郭嘉文主演，監製曾勵珍、羅香蘭、伍國明。故仔有六單由真實案例改編嘅案。
廉政狙擊

《廉政狙擊》（英文：Mission Run），原名《廉政狙擊·黑幕》，係由香港邵氏兄弟國際影業有限公司拍攝製作、用香港廉政公署做題材嘅時裝電視劇，由黃宗澤、吳卓羲、王浩信、譚俊彥、胡定欣、蔡思貝、林夏薇同黃智雯領銜主演，由陳展鵬、黃智賢、郭政鴻、方力申、高鈞賢、黃子恆同蔡潔聯合演出，導演黃國強同曾敏珊，編審關皓月，監製樂易玲同黃國強。呢套劇喺2022年12月10日喺大陸優酷獨家首播。

故事大綱
故事講述五位主角細個因爲意外失散，大個之後喺執行任務期間重遇。身份懸殊嘅各人喺懷緬過去時，亦秉持公義執行職務，並喺友誼同公義之間掙扎。

軼事
邵氏開拍呢套劇嗰陣，咁啱無綫電視亦拍緊《廉政行動2022》，畀傳媒話係「鬧雙胞」，結果《廉政行動2022》喺2022年5月率先喺翡翠台首播，而呢套劇要到2023年2月先至喺翡翠台首播。
廣州市培才高級中學

廣州市培才高級中學Guangzhou Peicai Senior High School位置燕子崗燕子崗路燕崗街20號明細類廣州市一級學校校訓沒有不進步的學生，讓每一位家長放心。成立1984年校區海珠區級別高中三年全日制網站http://www.gzpeicai.net
南校區正門
廣州市培才高級中學
係中國廣東廣州嘅一間完全中學，1984年開辦，位置喺海珠區燕子崗燕子崗路燕崗街20號。
呢間學校多數都係非廣州市户籍同埋喺廣州借考同埋返到户籍所在地喺廣州嘅初中畢業生。

校服色
長袖：
衫：　　相間，領　，袖口　帶　線，袖同衫兩邊帶有好大面積嘅　形狀。
褲：　，兩邊有比較幼嘅　線。
短袖：
衫：　；有領有紐扣，領同袖口　帶雙　線。
褲：　，兩邊有比較幼嘅　線。
廣州市培正中學

廣州市培正中學嘅正門，喺2014年8月8號影。廣州市培正中學嘅美洲樓
廣州市培正中學
（英文：PUI CHING MIDDLE SCHOOL）係中國廣東廣州嘅一間中學，1889年創辦，位置喺越秀區培正路2號。

校徽
廣州市培正中學喺1984年到2009年用嘅校徽
校徽方面，係一般深藍色有寫住「至善至正」四個白字喺本書上。出面嘅紅底係太陽，每個方向有8條光射向四周圍。而呢個圖標係「火熱嘅心」噉解。而圍住光芒嘅四方形係話做嘢要有規範同目的，唔係亂咁嚟。而四條線係代表德智體美。而藍色同四粒星係話一望唔到邊嘅宇宙噉解。
出面係圍住條環嚟排嘅中英文校名，之前廣州嘅校區喺1984年到2009年期間用嘅係「PEI ZHENG MIDDLE SCHOOL」同「培正中学」四個簡化字嘅名，但到咗2009年，由於港澳嘅分校干預，喺廣州市入面嘅培正校區改咗用「PUI CHING MIDDLE SCHOOL」同「培正中學」四個繁體字嘅名。
最出面嘅紅圈話嘅係做嘢要靈活，而入面嘅正方形係做人嘅原則噉解。

校服色
長袖
衫：　　相間。領　，袖口　帶條　　相間嘅線。兩袖　，底部（近胳肋位）有　鈍角三角花紋；正反面　，兩邊都有　鈍角三角花紋；兩邊各個三角花紋組成好似個箭嘴形噉嘅符號。左右對稱。
褲：　，兩邊有嚿細嘅　銳角三角形。
短袖
衫：　，領同袖口都係　帶雙　單　嘅線。左右對稱，有領有紐扣。
褲：　，兩邊有嚿細嘅　銳角三角形，三角形嘅邊邊有條　線。
風褸
相間。領　，袖口　。兩袖同正面都帶有　　相間嘅花紋，但兩袖花紋喺上半部分，上　下　；袋口花紋係出面　入面　。

學校開辦
喺19世紀尾，嗰時嘅洋務運動同戊戌變法喺度猛咁提倡新學，就喺1889年11月28號，廣州浸信會嘅三位華人牧師李濟良、馮景謙同廖德山喺秉政街搞咗間基督教書院，嗰時叫做培正書院，後嚟開學無耐就搬咗去大塘街2年之後（1891年）先至搬返嚟雅塘嗰邊，不過又過咗一年之後就搬到珠光里（而家係珠光路）之後就變咗間培正書塾。喺嗰時，培正書院重係一間攴攴齋。

慘淡經營
喺20世紀初期，由於清朝嘅廢除科舉同興起新學關係，學校曾經喺1903年改名做「培正學堂」。不過時隔2年，學校由於經費問題而停辦咗。就喺1906年要嗌會友出錢先至捱得到落去，後嚟喺榨粉街租咗間平房，時隔一年又賣咗喺珠光里嘅平房同喺海外嘅同胞捐錢，直到1908年喺東山搞咗間學校為止，佢嘅慘淡經營先至告一段落。喺慘淡經營期間，學校嗌過「培正師範傳習所」嘅名。雖然喺學校喺1915年又孭咗筆債，但係由於佢冇放鬆到教育嘅管理而繼續辦學落去，結果學校就有啲興旺。

開辦分校
到咗1919年，由於學校冇乜校舍嘅關係，有人又負責先後去南洋同美洲負責捐錢而攞咗30萬蚊，跟住逐年買地返嚟加校舍。到咗1930年，呢間學校又喺廣州嘅西關同香港搞咗間分校。之後學校一直發展，直到抗日戰爭之前變咗華南地區一間比較有名氣嘅中學。
喺抗日戰爭嗰時，學校曾經先搬到鶴山，後嚟搬到澳門。之後同培道中學一齊合作，喺坪石同桂林搞咗間學校，直到日本投降之後先至喺廣州嘅東山地區搞返間學校。雖然喺1947年先至繼續完善返培正啲嘢，但係1949年由於負責呢間學校嘅校長死咗，所以計劃一直都未實現到。

中華人民共和國成立咗之後
喺中華人民共和國成立咗之後無耐，而家雖然除咗香港同澳門嘅培正聯校重係延續返舊時嘅正統，但係廣州培正中學同其它中國內地嘅其它培正分校嘅文化格局俾中央改過好多次。1953年9月，學校被充公並改名做「廣州市第七中學」，連隔籬嘅廣州培道女子中學都改名做「廣州市第二女子中學」，而1956年7月，廣州市第二女子中學又改名做「廣州市第卅中學」。

培正嘅消失
1958年8月，由於廣州市教育局需要喺培正路二號嘅廣州市第七中學搞廣州師範學院，就將嗰時嘅七中搬到卅中入面，而呢啲學校合併嗮之後就改名做「廣州師範學院附屬中學」，嗰時七中啲老師去嗮卅中嗰邊，培正中學就噉冇咗。
喺培正消失咗2年之後（1960年8月），嗰時嘅卅中同寺貝通津小學合併，變成「廣州師範學院實驗學校」。但係，呢間實驗學校喺開辦咗2年之後就執咗笠，卅中同寺貝通津小學一分為二，原先卅中啲人返咗去重新搞返間廣州市第七中學出嚟。雖然僑委喺嗰年咁啱搞咗間僑光中學出嚟將讓師範學院空咗出嚟嘅部分校舍暫時畀僑光中學用，之前培正學校就畀咗僑光中學用，但係中華人民共和國政府特登幫佢哋整嘅中學喺嗰時嘅中國大陸周街都係，話係華僑補習學校性質而冇得畀七中搬返去之前學校原址（培正路2號）嗰度。

文革改名風波
1966年文化大革命爆發，加上嗰時嘅破四舊風氣影響，學校改名做廣州市人民一中，連嗰時七中嘅文物都俾人猛咁整蠱，學校一直都冇搬返去培正路嗰邊。甚至喺1967年，軍宣隊同工宣隊都攞咗嗰間學校原址嚟做部隊。1969年改名做廣州市第五十七中學，重係繼續霸咗培正路嗰嚿地嗰邊（嗰時嘅七中校址）。而嗰時七中同五十七中呢兩間學校都去嗮農村分校上課，凈係得好少班留喺原校。而呢兩間學校嘅名直到1984年先至結束。而學校方面，喺1976年文革結束咗之後先至返到原址上課。

撥亂反正，重新辦學
1984年，東山區（而家係越秀區）培正路2號嗰度重新改返之前用開「廣州市培正中學」嘅名，甚至連培正屬下嘅小學（廣州市西關培正小學同廣州市東山培正小學）都唔例外。嗰時真正改咗名做「廣州市第七中學」嘅培正中學重係冇得搬返去。嗰時七中就建議同培正合併，但係教育局拒絕再接受信號。
喺1984年恢復返培正中學一直到2009年為止，學校英文名係「PEI ZHENG MIDDLE SCHOOL」。但到咗2009年，由於港澳嘅分校干預，喺廣州市嘅培正校區重新用返舊時嘅粵式郵政式拼音校名——「Pui Ching」，而家嘅英文名係「PUI CHING MIDDLE SCHOOL」。

校歌
荷蘭（原英國）作曲家Henry Litolff創作嘅《Concerto Symphonique No.3》，其中第四樂章Furioso全部約長七分半鐘。作者由英國監倉走佬，畀荷蘭庇護，所以就感激梗喺荷蘭國歌嵌入呢段樂段，算係目前市上能獲得有關校歌完整旋律嘅唯一音樂。
呢首國歌係1815年嘅得獎作品，以紀念1781年英荷北海海戰，原名為《Wien Neerlands bloed door d'adeeren vloeit》，作者為定居愛姆士特丹德人Johann Wilhelm Wilm，後來被選為荷蘭國歌，而今被廢。
目前三地學校一般只唱誦第二版校歌嘅第一段，港澳分校一直以廣州話唱誦。廣州培正喺1984年獲當局復名後換成普通話，直到2009年先恢復廣州話。

相關設施
美洲堂，校務辦公樓
白課堂，已重建為綜合教學大樓
芳園，原廣東省省長陳銘樞嘅住宅，1936年畀培正購置，由校長馮棠居住，亦做過音樂教室、美術教室、勞作室嘅綜合設施，而家用作培正同學會會館同校史博物館。
恒園，喺文德東路16號，原本係國民革命軍總司令部參謀長李濟深嘅官邸，1937年5月賣畀培正同學會作會所。未還。
廣州市培英中學

中華人民共和國成立後，由於嗰時唔畀有私人機構嘅關係，培英原有嘅分校全部變嗮樣。其中西關分校變成29中；台山分校變成台山縣第二初級中學；北街分校先後改名做江門培新中學，江門市第3中學；香港分校亦改名做香港私立培英中學；而原先白鶴洞嘅校本部喺1953年10月改名做廣州市第八中學。

乾坤大挪移
白鶴洞校區牌坊
1956年因教育佈局調整而改成全高中學校，重專門接收華僑同港澳同胞啲學生。而初中生摱到廿二中繼續上課，甚至連廿二中啲高中生摱到白鶴洞嘅培英校本部上課直到1963年為止。1963年，原先八中恢復返收初中生；1970年重喺花都炭步公社（今日嘅炭步鎮）大渦村一帶開辦農村分校。改革開放後，原先花都分校停辦重撤出花都，搬到郊區太和一帶繼續辦學。而校本部喺1980年變成廣州市足球同田徑傳統項目學校。

學校復名同分區管理
喺培英嘅海內外校友嘅呼籲同要求之下，[未記出處或冇根據]政府喺1984年批准學校改名做「廣州市培英中學」。1985年將郊區一分為四之後，原先芳村分校劃分到芳村區教育局（2005年撤銷）睇實，而郊區分校變成白雲區教育局睇實。

飛速發展
1994年：學校俾廣東省教育廳批准，變成廣東第一批省一級學校。
2002年：收購原先嘅77中，變成培英中學嘅太和校區。初中變成民辦學校重搬到白雲區同和雲景花園一帶。
2005年：芳村區同荔灣區合併，學校歸荔灣區教育局管。
2015年1月23號，學校成功註冊培英鷹徽嘅圖文商標。

太和校區
睇埋：廣州市第二外國語學校
培英曾經喺2003年收購過嗰時嘅77中做培英嘅太和校區，期間同時用過「77中」同「培英中學」個名，直到2005年取消「77中」為止。2013年5月21號，太和校區正式脫離培英而成為間獨立學校，唔再隸屬培英。

校歌
維基文庫有原文：
zh:培英中學校歌
今日培英中學嘅校歌係創校嗰時出嘅廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返廣州話版嘅校歌。

校服
短袖
衫：　，有領有紐扣，領同袖口帶　邊，左右對稱。
褲：
（白款）純　，左邊褲腳有　嘅飛鷹撈稿。
（純綠款）純　，右邊近褲袋位有　Century Schoolbook字體嘅「Py」字樣。
（綠帶白線款）　，兩邊帶中等厚度嘅　線。
（綠帶白三角款）　，兩邊帶　嘅直角三角形。
（綠帶白梯形款）　，兩邊帶　梯形，入面有　嘅PUI YING字樣。
長袖
衫：　　相間，領　，袖口帶　　相間嘅線，正面同背面都有　嘅折線。背面上半部分帶有好大隻培英中學嘅撈稿。
褲：
（純綠款）純　，右邊近褲袋位有　Century Schoolbook字體嘅「Py」字樣。
（綠帶白線款）　，兩邊帶中等厚度嘅　線。
（綠帶白三角款）　，兩邊帶　三角形，入面有　嘅PUI YING字樣。
廣州市婦女兒童醫療中心

2005年5月：為咗改善廣州市婦女兒童嘅醫療環境同埋完善婦幼保健網路嘅關係、就喺新城市中軸線嘅珠江新城入面搞咗間廣州市婦女兒童醫療中心。
2006年9月：廣州市婦嬰醫院（廣州市婦幼保健院）同埋廣州市兒童醫院、同埋新起嘅珠江新城嘅院區合併咗叫廣州市婦女兒童醫療中心。

兒童醫院時期
其實兒童醫院以前係叫達保羅醫院，係由美國人達保羅喺1928年創建嘅私家醫院，而呢間醫院喺惠福西路24號嘅一棟4層樓嘅屋入面（呢間屋喺2003年2月份拆咗，而家係一棟冇人嘅倉庫），喺1931年7月就搬到官祿路（而家喺觀綠路）30號呢邊，後嚟喺呢個地方起咗間新院。到咗1952年，達保羅嘅女就將呢間醫院嘅財產產捐畀中華人民共和國政府，廣州市人民政府接辦廣州市立醫院兒科部，喺1953年8月1號就將方便醫院嘅小兒科一齊合併咗，重將佢改咗名叫廣州市兒童醫院。到咗2006年，廣州市兒童醫院同埋廣州市婦嬰醫院一齊合併咗。

依家
2009年9月19號：廣州市婦女兒童醫療中心珠江新城院區開院。
2013年4月15號：廣州市第一個母乳庫響珠江新城院區成立。
張東雨

張東雨，係大韓民國嘅一個男藝人同埋歌手。
張松枝

張松枝（英文：Deon Cheung，1967年4月2號—），係香港男演員，響香港出世同埋長大，鄉下喺廣東省惠州市惠陽區；參加1994年無綫電視第7期藝員訓練班之後加入無綫電視，演出過好多劇集，2012年轉投香港電視網絡拍劇，之後變做自由身演員。

演出
呢個表唔完整，歡迎加料。
張柏文

張柏文（1985年3月17號—）係香港藝人，張栢芝細佬，見佢有搞酒吧生意，有廣告公司，港星製作公司，做DJ Party 音樂節同演唱會。
張根碩

張根碩，係大韓民國嘅一個男藝人同埋歌手。
張松橋

張松橋，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
張桂英

張桂英係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
張栢芝

張栢芝，（英文：Cecilia Cheung Pak-Chi），1980年5月24號—）係香港藝人。
佢屋企環境麻麻，阿爸曾經有過背景。十九歲就以歌手身份出道。1999年佢參演《星願》呢部電影開始俾人熟悉；同年佢演出咗周星馳嘅《喜劇之王》終於走紅。自此佢經常都有機會參演電影，喺新人嚟講，佢算係少數有演技嘅一位。2004年佢憑《忘不了》呢套戲攞過香港電影金像獎最佳女主角[未記出處或冇根據]。

屋企
張栢芝多數俾人談論嘅係佢同謝霆鋒嘅關係，佢哋喺2006年結婚。佢哋有兩個仔謝振軒（Lucas）同埋謝振南（Quintus），分別喺2007年8月2號同埋2010年5月12號出世。佢同謝霆鋒喺2011年8月宣佈因性格不合離婚。
2018年11月18號，張栢芝透過工作室發表聲明，指生咗第三個仔。2019年1月出世紙曝光，跟佢阿媽姓張，中文名禮承，英文名叫Marcus，但係阿爸嗰欄係空白。
張桂揚

張桂揚（粵拼：zoeng1 gwai3 joeng4；1974年2月—2001年9月9號）係中國大陸嘅保安員，廣東韶關新豐縣人。1993年2月加入中國人民解放軍嘅83027部隊，1997年3月退伍。退伍後到咗廣州嘅越秀山做保安員，期間先後被評選做公園先進工作人士同越秀區公安分局保安管理委員會先進寶安、廣州市市政園林局優秀黨員。
2001年9月9號，張桂揚喺越秀山例行巡邏時，發現有人打劫而進行抓捕。點知喺「毓秀靈瀑」山坡一帶俾賊人當場殺死咗，終年27歲。歹徒事後被當場捉到，2004年12月16號被判處死刑。
事發後中華人民共和國民政部列佢做革命烈士。越秀山管理方2002年4月17號喺發生命案嘅位置擺咗個紀念碑。
建安區

建安區係中國河南許昌一個市轄區，總面積1002平方公里，人口79萬。
建安站

建安站係香港輕鐵一個車站，代號060，屬於單程車票第2收費區。處於杯渡路同埋建安街交界，屯門工業中心出面。
個站有一個月台因路軌架空工程而拆咗、喺另一個位置再起返。

歷史
該站喺1988年輕鐵通車嗰陣一齊啟用，但因為路軌架空工程嘅關係，喺2002年期間曾經封閉，而其中1號月台（505線往兆康方向）係喺通車十幾年之後完全新起嘅。
亦因為工程嘅關係，兩個月台嘅設施都係依新規格完全新起，包括範圍擴展去到月台斜道同樓梯嘅上蓋、雙面廣告板、月台中間嘅八達通處理器等。
建康

建康（粵拼：gin3 hong1）係中國六朝時代嘅歷代首都，係而家中華人民共和國江蘇省南京市嘅舊名。建康嘅城址遺蹟直到而家仲響南京。
建始

建始係中國湖北恩施一個縣，總面積2659平方公里，人口51萬。
建寧

建寧係中國福建三明一縣，面積1705平方公里，人口15萬。
建州女真

建州女真（女讀語，粵拼：gin3 zau1 jyu5 zan1；滿文： ᠮᠠᠨᠵᡠᡤᡠᡵᡠᠨ，穆麟德：manju gurun）係女真族三大部之一，分佈喺今家陣牡丹江、綏芬河及長白山一帶。
建州女真原本居住喺牡丹江同松花江匯流嘅地方，係胡里改、斡脫憐二萬戶嘅部族族民，酋長阿哈出、猛哥帖木兒。大明初年，佢哋開始搬去東南。胡里改部搬到去原渤海故地（家下綏芬河流域）。佢哋喺新嘅聚居地設置咗三個地方軍事行政機構，包括建州衛（建於正統三年）、建州左衛（建於正統五年）同建州右衛（建於正統七年）。委任各部首領，依照舊俗，各統其屬。
建德

建德係中國浙江杭州一個縣級市，總面積2364平方公里，人口51萬。
張俊浩

張俊浩（英文：Ken Cheung，人稱阿一，1992年9月27號—）係香港電台第一、二台嘅節目主持。
而家由佢主持嘅節目有《守下留情》，以前主持過《我是你的後援會》同埋《C Hing 祠堂》。
張俊彥

張俊彥（1937年10月12號—2018年10月12號）係台灣電子學者，中央研究院院士，曾經出任國立交通大學校長。

生平
佢阿爸係張木火，阿媽係鄭淑玉。其中阿爸曾經係雄中教師，因二二八事件而被解職。1950年，喺麻豆事件之中，以意圖顛覆政府罪名被捕，判死刑。
張俊彥響1960年畢業於國立成功大學電機系，並分別於1962年、1970年獲得國立交通大學電子研究所碩士、博士，亦都係臺灣教育史上第一位本土工學博士。張俊彥原有意出國留學，但因其中阿爸張木火涉入麻豆事件，張俊彥被警總列入黑名單，無法出國留學，因此只能喺台灣取得博士。其專長為半導體元件、半導體物理及VLSI技術。
張俊彥響2018年10月12號喺抗癌兩年後辭世，終年81歲。
張保仔洞郊遊區

張保仔洞郊遊區，香港公園之一，遊樂場之一，喺長洲張保仔路，英文叫Cheung Po Chai Cave Picnic Area。行政上歸離島區。設施有燒烤場。
張俊平

張俊平（英文：Cheung Chun Ping）係香港電視綠葉演員，主要喺無綫電視做特約演員。

簡歷
張俊平係無綫電視第9期藝員訓練班嘅成員，同期有苗僑偉、黃日華、吳麗珠等。佢讀完訓練班後一直喺無綫做特約到而家，亦有去其他電視台拍劇。

電視劇 (無綫電視)
呢個表唔完整，歡迎加料。

電視劇 (亞洲電視)
呢個表唔完整，歡迎加料。

電視劇 (香港電視)
呢個表唔完整，歡迎加料。

電視劇 (ViuTV)
呢個表唔完整，歡迎加料。
張保仔

張保仔（粵拼：Zoeng1 bou2 zai2；1786年—1822年），原名張保，係喺 1810 年嗰陣，喺廣東沿海一帶好出名嘅海賊，喺廣東新會出世。

早年事蹟
改「張保」呢個名係因為想佢平平安安，而粵人普遍鍾意將個「仔」擺喺名嘅尾嗰度，所以叫「張保仔」。佢本嚟係新會一個漁夫嘅仔，佢 15 歲嗰時跟佢阿爸出海捉魚，但係畀海賊鄭一捉走，後生嗰陣做咗佢嘅部屬。有傳因為鄭一係基嘅，竟然鍾意咗據講幾靚仔嘅張保，而且鄭一嫂（石氏）都鍾意張保，做咗個三角家庭，亦令到張保喺海賊之間嘅地位大大咁提升。有次鄭一撞啱颱風浸死－但係有人話係畀人謀殺。鄭一死咗之後，佢老婆石氏畀班屬下擁立，續佢老夫紅旗幫做首領。當時女人地位低啲，為咗鞏固自己嘅勢力，鄭一嫂請張保仔做助手。後嚟張保因為同鄭一嫂結埋婚，從此紅旗幫所有嘅領導權交由張保繼承。

招安任官
經過赤鱲角海戰之後，張保嘅紅旗派勢力大跌。加上兩廣總督百齡借招安瓦解咗海賊之間互不侵犯嘅均勢，搞到黑旗幫、藍旗幫兩個幫一齊攻打紅旗幫。百齡委任千總周飛熊、花東苑帶檄文出海陳說。喺 1810 年二月，張保仔向官府提出投降，雙方談判所以中止咗。喺四月，鄭一嫂上廣州同百齡談判，協議接受招安，並且將艦隊集合喺香山縣外海芙蓉沙。四月二十日（1810 年 5 月 22 日），百齡去芙蓉沙嗰度接受張保仔同鄭一嫂嘅投降，計到海賊婦孺 17318 人、船 226 艘、砲 1315 尊、兵器 2798 件。張保仔改名做張保，滿清政府賞畀千總頂戴，保留 30 艘船私人艦隊，留喺廣東水師效力。六月三十日（7 月 30 日），因為捉到西路海賊烏石二立功，賞戴藍翎，以守備超等升補。1819 年四月，升授福建澎湖協水師副將。
張保升咗做澎湖副將之後，家眷亦都跟佢去澎湖度長住，生咗一個仔張玉麟同一個女。張玉麟後代喺澳門。

遺蹟
内文：張保仔洞
相傳話有好多同張保仔有關嘅遺蹟，尤其喺香港係有長洲、塔門、南丫島同舂坎角幾處，都有張保仔收埋咗啲金嘅傳說，最多人知嘅係長洲嘅張保仔洞。不過有人認為張保仔洞極之狹窄，根本埋藏唔到啲乜嘢寶物，所以張保仔洞查實只係躲避清兵追捕或者收埋火藥嘅地方。重有流傳話赤柱舂坎角嘅一間天后廟嘅神枱下面有一條畀張保仔走佬用嘅地道，但係而家已經畀人封咗。葉靈鳳喺《張保仔的傳說和真相》本書入面指出，張保仔旗下嘅海盜勢力喺全盛時期有成 300 艘戰艦，七萬幾個部眾。以張保仔嘅地位同聲勢，官兵都要忌佢幾分，張保仔冇可能亦都唔使匿喺陸地上嘅山洞，亦都冇可能將啲金銀財寶埋喺陸地度，佢認為香港故老口傳，有關張保仔藏寶嘅講法多數係傳說，而唔係事實。
除咗咁之外，據許地山教授考查，指出現今香港島嘅西營盤係當年張保仔營寨嘅舊名。但係呢個講法就畀香港作家葉靈鳳否定，指出西營盤呢個名，純係指開埠初期駐紮喺港島西區一帶嘅英軍軍營。喺港島歌賦山山腰，有張保仔舊時據守海島、用青磚同蠻石鑲砌而成嘅塹壕遺蹟。
最後，一條喺港島太平山山腰嘅古道，亦都畀人改名做「張保仔古道」，但係查實根本冇人知佢係咪真係同張保仔有啦掕。

流行文化
日日都穿過維多利亞港嘅一艘運載旅客嘅三桅帆船就係以「張保仔」命名。
樂在棋中社會企業有限公司自從 2012 年起出版咗一系列以張保仔藏寶做主題嘅桌上遊戲同繪本故事，包括《張保仔傳說》、《張保仔傳說 2 藏寶香港》桌上遊戲、同埋《張保仔傳說》繪本故事書等。
張俊河

張俊河（韓文：장준하；1918年8月27號—1975年8月17號），假名金信一（김신일）, 日本名張安俊河。 平安北道義州郡出世，係韓國獨立運動家、記者、政客。
1940年日本留學，1941年4月於東洋大學哲學科預科畢業。1942年4月在日本神學院入學。1943年日本軍資源入伍、1944年1月上海在日本軍隊的逃兵，步行1944年7月在四川省行中國軍入隊
1945年1月韓國臨時政府行、韓國光復軍入隊。8月解放後回國。1948年韓國政府 書記官任用、1950年辭退後雜誌《思想界》推出。
山本美香

山本美香（やまもと みか，1967年5月26號—2012年8月20號）係日本戰地記者。2012年採訪敘利亞內戰，喺北部城市阿勒頗中鎗死咗。
山本義道

山本義道（1995年7月25號—）係日本足球員，打後衞位置，效力金澤薩維根。
山本百合子

山本百合子 ，係日本嘅一個配音員，出名嘅配音作品有超獸機神斷空我。

配音作品一覽
呢個表唔完整，歡迎加料。
山本繪美

山本繪美（1982年3月9號—）係日本足球員，踢中場，曾經喺2003～2004年間為日本女子足球代表隊出場22次，入咗4球。佢代表日本參加過2003年FIFA女子世界盃同2004年夏季奧林匹克運動會。
山本翔平

山本翔平（1982年8月29號—）係日本足球員，司職中場，效力讚岐卡馬達馬尼。
山本耕史

山本耕史（日文：やまもと こうじ，Yamamoto Kōji，1976年10月31號—）係日本演員。自0歲孲𤘅子時期就開始做孲𤘅子模特兒。16歲出演電視劇《同一屋簷下》，飾演行動唔方便嘅細佬柏木文也，開始畀人識。
山本脩斗

山本脩斗（1985年6月1號—）係日本足球員，司職後衞，效力鹿島鹿角。
山本祥輝

山本祥輝（1994年11月16號—）係日本足球員，司職前鋒，效力過富山勝利，及Verspah Oita。
山本真也

山本真也（1991年10月23號—）係日本足球員，司職中場，效力YSCC橫濱。
山本真希

山本真希（1987年8月24號—）係日本足球員，司職中場，效力千葉JEF聯。
德川家重

德川家重（粵拼：dak1 cyun1 gaa1 zung6，日文：徳川家重，1712年1月28號—1761年7月13號），係日本江戶幕府第九任將軍，亦係德川吉宗大仔，1745年到1760年掌權。
德川慶喜家

德川慶喜家（日文：とくがわよしのぶけ），係末代江戶幕府將軍德川慶喜畀人趕落台之後，明治天皇幫佢起嘅一個公家。德川慶喜家淨係傳咗四代就絕家。

歷史
1867年，德川慶喜大政奉還，同年佢響鳥羽伏見之戰入面打輸咗，一年之後佢將家督一位讓畀田安德川家嘅龜之助（即係後嚟嘅家達），而自己就去隱居。
1880年，明治天皇睇在佢係前幕府將軍嘅份上，就原諒咗佢，將佢升為正二位從一位。響1902年批準佢由德川家分家，另起德川慶喜家，而身份就係華族入面嘅公爵。
德川慶喜有好多仔女，其中庶大仔厚就同樣由德川家分家，另立德川厚男爵家；而四仔仲博就過繼畀池田輝知；九仔誠就由德川慶喜家分家，另立德川誠男爵家；而十仔精就過繼畀勝小鹿。
之後傳到第四代慶朝，慶朝響2017年死咗，又冇仔女，結果絕家。
德川綱吉

德川綱吉（粵拼：dak1 cyun1 gong1 gat1，日文：徳川綱吉，1646年2月23號—1709年2月19號），係日本江戶幕府第五任將軍，亦係德川家光第四仔，1680年到1709年掌權。
德川慶久

德川慶久 公爵（日文：とくがわ よしひさ，1884年9月2號—1922年1月22號）係日本政治人，末代江戶幕府將軍德川慶喜第七個仔。佢同時係德川慶喜家第二代當主。

經歷
後生嗰時嘅德川慶久
佢啱出世嘅時候，老豆德川慶喜本身改佢個名叫德川久。響1896年，佢入讀學習院。響1902年，老豆德川慶喜夾硬要改佢個名叫德川慶久（聽講係因為德川慶喜個名係由德川家慶改嘅，而佢想個仔都叫阿「慶」）。響1906年，佢響學習院高等科畢業。
響1908年，佢娶咗有栖川宮威仁親王二女實枝子女王做老婆。響1910年，佢響東京帝國大學法科大學政治科畢業，而響同年12月，佢做到貴族院議員。
響1922年1月22號，響東京府東京市小石川區第六天町五十四番地（即係依家嘅東京都文京區小日向）入面，佢因為腦出血而突然死咗（不過有人話佢係自殺），終年三十七歲。死咗之後，佢畀人追賜正三位勲三等瑞寶章。

屋企
佢生前同老婆實枝子生咗四個女一個仔：大女慶子、二女高松宮宣仁親王妃喜久子、大仔慶光、三女喜佐子同埋細女久美子。
德川秀忠

德川秀忠（粵拼：dak1 cyun1 sau3 zung1，日文：徳川秀忠，1579年5月2號—1632年3月14號），係日本江戶幕府第二任將軍，亦係德川家康第三仔，1616年到1632年掌權。
山頂倉庫

山頂倉庫（Peak Depot）係水務署嘅一個倉庫，喺香港島太平山爐峰峽舊山頂道102號，鄰近凌霄閣，而家已經評定為香港二級歷史建築。
山頂倉庫喺1910年代起，係一座兩層高嘅白色大屋，當時係水務署嘅辦公地方同倉庫。辦公室係水務署喺山頂區嘅辦事處，裏面設有職員宿舍。倉庫就主要用嚟存放緊急設備。
而家山頂倉庫仍然係由水務署管理，但係已經空置。雖然民間曾經有建議發展成為旅遊用途，但係政府仍然未訂出未來嘅用途。
山頂嘅朋友

《山頂嘅朋友》 係草蜢同軟硬合作推出嘅細碟，喺2012年10月26日推出。
山頂消防局

山頂消防局（英文：Victoria Peak Fire Station）係香港消防處轄下嘅一間消防局，喺香港島太平山奇力山歌賦山里7號，鄰近貝璐道一帶。消防局嘅前身係山頂學校，喺1992年被評為香港二級歷史建築，2009年12月18號確定評級。

史
山頂消防局前身係山頂學校（Peak School），喺1914年由工務局起，1915年9月起好啟用。起學校嘅原因，係由於香港總督卜力（任期1898年至1903年）曾建議喺香港開辦英語學校界英國同歐洲嘅細路入讀。學校首年收咗39個學生，到咗1947年就達到158個。建築物係單層建築，其間曾經進行擴建。1967年，山頂學校正式搬出，空置嘅校舍就交咗畀消防處改做山頂消防局。

建築
該建築特別嘅蝴蝶形不規則平面，表現咗工藝美術嘅建築風格。外牆係愛德華時期流行嘅半紅磚、半灰泥，半圓嘅窗門外面有模仿綻放陽光嘅線條，加埋牛眼窗，構成一座別樹一幟嘅建築物。
山頂總站

山頂總站（The Peak Terminus）香港一山頂纜車車站，喺香港島扯旗山山頂，海拔高398米。
編輯
山頂纜車
山頂纜車

山頂纜車（Peak Tram，原本叫High-level Tramways）係香港最早行嘅機動公共交通工具，1888年5月落成啟用，來往中環花園道同埋太平山（扯旗山）頂。
山頂纜車路軌全長1.4公里，坡度由4至27度，由海拔28米至396米，車站有中環花園道總站、堅尼地道站、麥當勞道站、梅道站、白加道站同埋山頂總站。
山頂纜車靠直徑44毫米及斷裂應力139公噸嘅鋼纜拉動，全程大部分地方都係單軌行駛，中間有兩組路軌畀兩部纜車交叉上落。
山頂花園

山頂花園，又名山頂公園，香港公園之一，遊樂場之一，喺扯旗山山頂，喺柯士甸山道四十號對面，英文叫Victoria Peak Garden。行政上歸中西區。設施有狗公園、寵物公園。公園二十世紀五十年代啟用，舊日係市政局管，如今歸康樂及文化事務署管。
獅子亭方向，望到薄扶林水塘、大嶼山及南丫島。西北望藍巴勒海峽，向東北望山頂無線電站。公頂公園亦設幾個西式凉亭，夜晚燈光映出，甚爲特別。
公園內好幾條行徑，亦草地亦適合放狗。
山頂未係最高，最高處畀無綫電站佔用。

史
山頂公園原址，係香港總督山頂別墅。香港保衛戰時，受戰火損毀。一九四六年拆卸，及後空地變成公園。別墅只保留守衛室及基石，守衛室，之後列為香港法定古蹟。

交通
由山頂纜車總站，側邊有柯士甸山道路口，一直上，經柯士甸山道遊樂場，再沿柯士甸山道上山，就見到山頂公園。
山頂小學

山頂小學（英文：Peak School）係香港扯旗山一間私立國際小學，喺山頂賓吉道20號，屬英基學校協會旗下學校，1911年創校。
呢篇山頂小學係關於香港教育（包括學校）有關嘅楔位文章。你可以透過編輯或修訂增加佢嘅內容。
宣傳組合

宣傳組合（promotional mix）喺市場學行話上就係一個生意人揀咗用嘅宣傳方法嘅組合。
宣光市

宣光市（越南文：Thành phố Tuyên Quang／城庯宣光）係越南宣光嘅省會。面積184.38平方公里，2019嗰陣有191118人喺度住。
宣傳單張

宣傳單張，又叫廣告單張，係廣告或宣傳而出版嘅印刷品，有B2B、C2B、B2C呢啲模式。比海報更加個人化，讀者可以拎走，可以閒時重讀，或者厲手掉咗佢。有啲廣告商好唔想人「厲手掉咗佢」，所以發明咗揸住單張去幫襯，有特價之類嘅着數。
宣傳單張嘅分發途徑有：
寄去目標讀者嘅信箱
信差服務，專人按戶派到去收件人嘅辦公室同屋企
喺街上人流多嘅通道、行人路、車站，專人遞畀途人。
放喺公眾地方當眼處，例如銀行大堂、售票處等，任人攞嚟睇。
比較以上幾種派送方式，前者比較主動，比較唔環保，就算對方收到，俾人讀到嘅成功率比較低，當然多數當係垃圾郵件。
客貨車

客貨車又叫輕型貨車，香港同澳門又叫貨van、Van仔，中國大陸又叫麵包車，臺灣又叫廂型車，係一種汽車，主要攞來載貨，亦可載客。佢大部過私家車，但細過貨車同小巴。
宣傳商品

宣傳商品（promotional merchandise）係指為咗宣傳而出嘅細小商品，例如係有牌子形象喺上面嘅鎖匙扣。
宮島纜車

宮島纜車（日文：宮島ロープウエー）係日本廣島縣廿日市市宮島嘅纜車，1959年開始營運，由廣島電鐵集團嘅廣島觀光開發（日文：広島観光開発）經營。

線路
宮島纜車包括兩條纜車路線
紅葉谷線：自紅葉谷站至榧谷站，全長1.1公里，為複線自動循環式普通纜車，每個車廂最多可乘坐8人。
獅子岩線：自榧谷站至獅子岩站，全長約0.5公里，為複線交差式普通纜車，每個車廂最多可乘坐30人。
紅葉谷線纜車
 獅子岩線纜車
 獅子岩線纜車
宮崎健治

宮崎健治（1977年6月24號—）係日本足球員，司職中場，效力過京都不死鳥。
宮崎光平

宮崎光平（1981年2月6號—）係日本足球員，司職中場，效力過廣島三箭，福岡黃蜂，山形山神，及德島漩渦。
宮崎吾朗

宮崎吾朗（粵拼：gung1 kei4 ng4 long5；日文：宮﨑吾朗(Miyazaki Gorō)；1967年1月21號—）係日本嘅景觀設計師同動畫導演，關東地區東京人，亦係宮崎駿大仔。讀完大學後去咗森綠地設計事務所（日文：森緑地設計事務所）做嘢，期間接過東京地區嘅兒童公園同綜合公園、岡谷湖畔公園、工業團地嘅部分園區同綠化設計，後又轉到三鷹之森吉卜力美術館做館長。從2003年開始從事動畫導演，2004年攞過藝術選新人獎。
宮崎大學

宮崎大學（日文：宮崎大学，みやざきだいがく）係喺日本宮崎縣宮崎市嘅國立大學，2003年創校。
宮崎幾笑

宮崎幾笑（1998年2月17號—）係日本足球員，司職中場，效力金澤薩維根。
宮崎大志郎

宮崎大志郎（1983年4月21號—）係日本足球員，司職中場，效力過熊本羅亞素。
宮崎寬務

宮崎寬務 ，係日本嘅一個男配音員。

配音作品一覽
呢個表唔完整，歡迎加料。
宮崎市

宮崎（みやざき）係日本九州東部宮崎縣中部一個城市，係宮崎縣縣政府所在地。宮崎面積643.67平方公里，2016年10月1號推算人口（日文：推計人口）399,979。
恩培多卡勒

恩培多卡勒（希臘文：Ἐμπεδοκλῆς）係古希臘一個哲學家。
恩平

恩平（粵拼：jan1 ping4）喺廣東，家下係江門市下便一個縣級市，叫恩平市。恩平原本係個縣，叫恩平縣。同開平、台山、新會夾埋做四邑。

史
三國吳置思平縣；南齊改叫齊安縣；隋改叫海安縣；唐至德二載（757年）改齊安縣置恩平縣；先屬恩平郡，其後屬恩州；宋、元屬南恩州，明屬肇慶府；1959年同開平縣合併，改設開恩縣；1961年恢復恩平縣；1994年撤消，改設恩平市。
恩寧路

恩寧路（粵拼：jan1 ning4 lou6）係廣東省廣州市荔灣區嘅一條一般嘅馬路，1931年開始整。成條馬路係西北-東南走向，西北邊從龍津西路同埋多寶路嘅交界開始，一直向東南噊過彎去到第十甫路同寶華路嘅交界嗰頭。喺依家嘅廣州入邊，恩寧路係有著最完整同最長嘅騎樓街，呢度係近代廣州粵劇曲藝、武朮醫藥、民間手工藝等傳統文化傳承遺跡最密集嘅地區之一。喺千禧年後嘅城市清拆中面臨著保育問題，係一時激發咗廣州嘅文化維繫同本土意識嘅思考，一路受到咗多方關注。
中國生物多樣性保護與綠色發展基金會（綠發會）、深圳市古村之友古村落保護與發展促進中心（古村之友）等幾個社團經蒐集開發恩寧路入邊嘅多個個案資料，向廣州市中級人民法院遞交咗針對廣州市荔灣區城市更新建設項目管理中心、廣州萬科企業有限公司、中建四局第六建設有限公司等六個機構嘅訴狀，指控呢啲部門係有份破壞咗恩寧路嘅歷史街區。法院喺2021年3月尾簽收咗呢啲起訴資料，照法定程序係會喺七日內答覆係咪立案。

保育問題嘅概覽
2006年11月履職嘅中共荔灣區委書記劉平係第一個提及咗恩寧路改造，話係將會喺恩寧路「危破房改造項目」度搞啲新模式，會作為廣州市舊城改造嘅試點同未來範例。
喺2006年聖誕節召開嘅市政府某會議分組討論度，時廣州市市長張廣寧，就話荔灣（區政府）係可以考慮喺恩寧路改造工程度，試點由市、區兩級政府共同做好居民嘅搬遷安置，再請有信用嘅地產公司提出建設方案仲有實施效果，經政府審定後交由開發商建設。呢陣時廣州由1999年政府頒令「舊城改造不讓開發商參與」嘅禁制政策係開始鬆動埋。
恩寧路2014年11月經廣東省人民政府核准，納入咗歷史文化街區嘅範疇，成為埋官方主打嘅廣州歷史文化名城嘅一部分。劃定嘅文化街區範圍入邊，雖然經官方認可咗不可移動文物保護單位7個、歷史建築7個加埋傳統風貌建築31個，但係由清拆開發到建立永慶坊一路都係有著唔少嘅破壞同爭議。

破壞
根據返2021年4月左近綠發會、古村之友等整理咗嘅資料，喺恩寧路歷史文化街區嘅項目建設入邊，劃定嘅核心保護範圍同建設控制地帶都有大拆大起嘅情況發生，大量傳統風貌建築係受到咗破壞，兼且實際仲新起埋唔少嘅現代建築：
訂作傳統風貌建築嘅十二甫西街87、89、93號係俾人用修繕嘅名堂，未經批准而再加多或新起過其他嘅建築，拆剩正立面嘅一棟牆同連通新嘅屋宇；
訂作傳統風貌建築嘅恩寧路鐘巷35民居側面嘅外牆係俾人拆咗，內部嘅梯級、樓板都清拆埋，結果就同新起嘅賓館連成一體，徹底毀壞咗傳統風貌建築嘅搆成要素；
訂作傳統風貌建築嘅恩寧路223號、225號、231號騎樓經工程隊嘅重新修繕，外立面係明顯咁唔再啱原訂嘅保護標準；
訂作傳統風貌建築線索嘅恩寧路大地新街2-1號民居，俾工程隊拆剩一棟牆，破壞咗成個屋宇而且係冇法復原；
訂作傳統騎樓建築嘅恩寧路151、153號，俾工程隊拆剩騎樓柱同騎樓立面嘅山花，變成係重新起過咁，完全唔啱原訂嘅保育標準；
另包括紅線女夫婦舊居在內嘅一系列原有保護價值嘅屋宇，係俾工程隊拆嗮再跟著起過、改造成玻璃屋等現代建築。

個名
呢條馬路個名嘅來源，有兩隻講法。

出現咗五條馬路？
呢條路開始整嗰陣，由於附近有十一甫、恩寧東路、恩寧鐘巷、恩寧北路同恩寧市響度，所以就改咗「恩寧路」呢隻名。

恩頭村同寧溪村響附近？
根據專家考察過呢條路嘅歷史，原嚟呢條路嘅其中一笪地係有個恩頭村，重有一笪地係寧溪村嘅。而開始整呢條路嗰陣，就一定經過呢兩個村，所以為咗照顧好呢兩個村嘅關係，咪就改咗名嗌「恩寧路」囉。

改名風波
喺1966年嘅文化大革命嗰陣，呢條馬路就改咗名嗌「秀麗一路」，後嚟喺1981年嗰陣將個名改返轉頭，啫係依家嗌「恩寧路」。

特色
呢條路都好有西關嘅特色，因為兩邊都有騎樓響度，加上呢度重係廣州入面最完整同最長嘅騎樓街。以前呢度係西關入面最繁華嘅一笪地。
恩巴勒斯

恩巴勒斯（英文：Embarrass）係美國明尼蘇達州聖路易斯縣一個未成立嘅市政機關社區。
恩巴勒斯坐落響梅薩比鋼鐵山脈入面，一年嘅平均氣溫係34.5 °F（即係1.4攝氏度），係明尼蘇達州最凍嘅地點。

名
呢個社區個名較為奇特，因為喺英文，「Embarrass」可以指「尷尬」；因為呢個奇特嘅名，呢個社區響網絡上有一定嘅關注度。
呢個社區嘅英文名係嚟自法文詞彙「Embarras」，呢個詞彙嘅意思係「以障礙或者困境阻礙」。當時，第一批到達呢個嘅歐洲人係一班法國皮毛商人，佢哋覺得呢道狹窄嘅淺河好難俾佢哋用嚟導航，因此佢哋將這裏命名為「Embarrass」，顯示響呢道導航會被障礙或者困境阻礙。

地理
呢個社區位於維珍尼亞嘅東北22英里（35.4公里）、伊利嘅西南27英里（43.5公里）、桃爾南面12英里（19.3公里），以及杜魯斯以北86英里（138.4公里）。
流過呢個社區嘅河有恩巴勒斯河區，而派克河就響社區附近流過。
135號明尼蘇達州道、21號縣公路同埋26號縣路係經過恩巴勒斯嘅主要道路。
恩寵聖母教堂

恩寵聖母教堂（粵音：jan1 cung2 sing3 mou5 gaau3 tong2）係喺意大利嘅兩躉天主教建築，包括一座教堂同埋一座多明我會院，喺1980年畀聯合國教科文組織列入世界遺產。
恩州

恩州，中國舊時一州，相當於今日廣東恩平市、陽江市。大唐時開設。大宋改名南恩州。

史
恩州原本叫齊安郡。
唐貞觀二十三年，即六四九年，高州西平縣、齊安縣、杜陵縣置恩州，治所齊安縣，至德中改為恩平縣，今日廣東省恩平市北。天寶元年，即七四二年，改為恩平郡。乾元元年，即七五八年，又復叫恩州。大順二年，即八九一年，移治陽江縣，今廣東省陽江市。轄境相當今廣東省陽江、恩平二市地。屬嶺南道、嶺南節度使。
北宋屬廣南東路，慶曆八年，一〇四八年，因河北路有恩州，改名南恩州。
峨嵋山

峨嵋山（粵拼：ngo4 mei4 saan1；又寫做峨眉山）係位於中國四川樂山峨嵋山市嘅名山。峨嵋山山勢斜，風景靚，有「秀甲天下」之稱。峨嵋山係四大佛教名山當中最高嘅山。1996年12月6號，峨嵋山同樂山大佛一齊俾聯合國教科文組織列入世界遺產名錄。

概況
峨嵋山景區面積154平方公里。氣候多樣，植被豐富，共有三千幾種植物，其中包括世界稀有樹種。山路沿途有出名嘅峨嵋靈猴，會向遊人攞嘢食。喺2007年以前可坐觀光纜車到最高嘅萬佛頂，後因生態問題停咗，佛教聖地華藏寺所在地金頂（3079.3米）成為遊客可以抵達嘅最高點。另外，峨嵋山日出同雲海都好出名。

宗教
峨嵋山本來係道教發源地之一，係道教三十六小洞天之一，之後因為明清兩代皇帝嘅緣故而成為中國四大佛教名山之一，拆咗先前嘅宮觀，又或者改爲佛寺。現有寺廟大約廿六座，八大寺廟至重要，佛事頻繁。傳說峨眉山係佛教普賢菩薩嘅道場。金頂整咗普賢菩薩像響度，另外金頂有睹光臺，可以睇到有名嘅峨嵋佛光。

參考書
〈自然·環境〉. 《中國少年兒童百科全書》。頁 第269頁。 ISBN 7-5338-1946-2/G·1942
峯勇斗

峯勇斗（1992年8月31號—）係日本足球員，司職前鋒，效力過秋田藍閃電，及藤枝MYFC。
峩山

峩山係中國雲南玉溪一個彝族自治縣，總面積1972平方公里，人口16萬。
峇六拜

峇六拜（粵拼：ba1 luk6 baai3，馬來話：Bayan Lepas）係馬來西亞檳城州檳島西南縣縣城，隸屬檳島市政廳，係一座沿海城市。呢度北臨喬治市，南臨虎嶼，西臨浮羅山背，東邊係跨檳威海峽嘅檳城第二大橋同威省峇都交灣相連。峇六拜河流經城中並最終流入檳威海峽。峇六拜係檳城主要嘅自由貿易工業區所在地，所以被譽稱為檳州矽谷。峇六拜主要市郊有峇央峇魯同埋峇都茅（英文：Batu Maung）。
法蘭西斯·萊特喺1786年3月開辟檳城後，峇六拜喺1800年代由一戶蘇門答臘家庭開埠，早期墾地係稻田以從事農耕。英殖民起始統治檳城長達一世紀，1935年喺峇六拜建設英屬馬來亞首座民用機場，即峇六拜國際機場（依家叫檳城國際機場）。至1970年，檳州政府喺峇六拜設立自由貿易工業區，以吸引外資嚟設廠。依家，峇六拜嘅科技同電子工商廠家有羅伯特·博世、摩托羅拉、戴爾、英特爾以及惠普。

市郊
以下地區被視為峇六拜嘅市郊。
峇央峇魯（Bayan Baru）
峇都茅（Batu Maung）
武吉占姆（Bukit Jambul）
湖內（Relau）
新港（Sungai Ara）
雙溪賴（Sungai Dua）
雙溪里蒙（Sungai Nibong）
公巴（Teluk Kumbar）

空路
内文：檳城國際機場
檳城國際機場空照圖
檳城國際機場喺1935年以「峇六拜國際機場」名啟用並營運，1979年修建後改為現名，喺2010年進行第二次大規模擴建工程並喺2012年12月31號竣工。呢個機場係北馬區域主要嘅交通樞紐，為大檳城居民提供國內外航班，連接多個亞洲主要城市。

陸路
内文：檳城第二大橋
由峇都茅俯視檳城第二大橋
檳城第二大橋正式名係蘇丹阿都哈林大橋，佢喺2014年3月1號開通，將峇六拜同威省嘅峇都交灣相連。大橋全長24公里，係東南亞最長嘅跨海大橋，曾經喺2015年10月9號獲得英國土木工程學院頒發佈魯內爾（Brunel Medal）大獎。

教育
峇六拜有12間小學、5間中學同一間國際學校。
小學
SRK Batu Maung
SRK Bayan Baru
SRK Bayan Lepas
SRK Bayan Lepas 2
SRK Mutiara Perdana
SRK Permatang Damar Laut
SRK Sungai Ara
SRJK (C) Chong Cheng
SRJK (C) Chung Shan
SRJK (C) Wen Khai
SRJK (T) Bayan Lepas
SRJK (T) Sungai Ara
中學
SMK Batu Maung
SMK Bayan Lepas
SMK Raja Tun Uda
SMK Sungai Ara
檳城恆毅國民型華文中學（峇央峇魯分校）
國際學校
Straits International School
另外，檳城技能發展中心（PSDC），由檳城州政府設立嘅高等教育工業技能課程機構，喺峇六拜自由貿易工業區入面。
峇冬丁宜聖母聖名堂

峇冬丁宜聖母聖名堂（粵拼：ba1 dung1 ding1 yi4 sing3 mou5 sing3 ming4 tong4，英文：Church Of The Holy Name Of Mary, Permatang Tinggi），係馬來西亞一座歷史悠久嘅哥特式建築羅馬天主教教堂，喺檳城洲威中縣峇冬丁宜。佢係天主教檳城教區（中文：天主教檳城教區）嘅本堂區之一。
峇里

峇里（峇讀巴，粵拼：baa1 lei5；印尼語：Bali），又譯巴厘，係印度尼西亞一地，亦係一島。因爲係島，亦有人寫峇里島或巴厘島。峇里係各地遊客嘅旅行勝地。處於熱帶，日頭常照，有諸多海灘。
峇里位於東經115°14′55，南緯8°25′23″。峇里有人口三百一十萬。面積有五千六百三十二平方千米。島上有亞貢火山，有三千一百二十米高，係島最高嘅山。
佢係印度尼西亞唯一一個人口以印度教徒佔大多數嘅省。
峇里巴板

峇里巴板（粵拼：baa1 lei5 baa1 baan2；印尼文：Balikpapan）係印尼東加里曼丹嘅一座城，人口有74萬。
雖則個名用「峇里」開頭，但座城並唔係喺峇里，而係喺婆羅洲（加里曼丹）。
摩門經

《摩門經》（Book of Mormon），又譯《摩爾門經》，係摩門教入面嘅耶穌基督後期聖徒教會用到嘅經文，由教會創辦人約瑟斯密喺1830年出版。
摩西誕辰日

摩西誕辰日節係喺亞達月第二日，相傳呢一日除咗係摩西誕辰日，同時亦係摩西死忌，所以成為記念摩西嘅日子。
正統猶太教徒都會喺呢一日禁食一日，又會喺屋企點一日蠟燭，然後就讀《妥拉》入面關於摩西死嗰陣嘅章節。
而喺而家嘅以色列，呢一日又正式定咗做以色列陣亡將士紀念日。
摩門教

摩門教（英文：Mormonism），有時又叫做摩聞教或摩爾門教，係源自美國嘅一個宗教，喺1830年代誕生，當中最出名嘅教會係耶穌基督後期聖徒教會，祖些夫史密夫係摩門教嘅開山鼻祖。
摩闊崴

摩闊崴（俄文： Посье́т）係外滿洲西南嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄（而家係俄羅斯）。
摩訶婆羅多

摩訶婆羅多（天城文 महाभारत、IAST Mahābhārata），有人譯成「瑪哈帕臘達」，係古印度兩大著名梵文史詩之一，另一部係《羅摩衍那》。
摩訶婆羅多全長74000頌（“輸洛迦”，古印度常用詩體單位，每頌兩行32個音節），除咗爾尐之外重有尐散文句，總共有180萬個單詞，係世界第三長史詩，係《羅摩衍那》忌四倍。世界上凈係得藏族忌史詩《格薩爾王傳》同吉爾吉斯族忌史詩《瑪納斯》能夠同渠媲美，如果不停噉讀，要兩個禮拜先能夠讀完。
摩訶婆羅多對於印度忌哲學同宗教有好緊要忌作用，其中第六章入邊忌《薄伽梵歌》經已成為印度教經典。
“摩訶婆羅多”意思係“偉大忌婆羅多王後裔”，摩訶（Maha）意思係偉大，講忌據說係創立印度王國忌婆羅多王後裔忌故仔，向古印度用口頭吟誦忌方式創作流行，後來流傳到亞洲第啲國例如印尼、柬埔寨、泰國、寮國、緬甸、斯裏蘭卡爾尐國家，係亞洲文化的遠古源頭之一。
摩訶婆羅多向西元3世紀到5世紀之間成咗一本書。傳統講法話史詩忌作者係廣博仙人，但爾個人可能係傳說人物，而家無辦法考證。抄錄忌人係象頭神，而原始故事就一直向民間流行，最早可以上溯到西元前2000年之前。

影響
摩訶婆羅多對印度文化同印度教忌影響好大，就好似書入邊第一句話：“爾道有忌嘢，乜地方都有；爾道無忌嘢，乜地方都搵毋到。”德國語言學家洪堡曾經無比推崇：「《摩訶婆羅多》忌爾個插話係最靚忌，或者亦都係我等所知一切文學入邊，唯一真正忌哲學詩」
摩訶婆羅多毋單止係講一個故仔，廣博仙人向書入邊話，爾本書忌目的係闡明人生四個目標：愛、財、法同解脫，好多印度人相信人生忌最終目標係達到解脫，其中業同法向摩訶婆羅多入邊佔咗主要位置。
摩訶婆羅多入邊有好多印度神話同哲學觀念，有好多神靈同哲學寓言故事。

成書歷史
《摩訶婆羅多》係過咗好耐先逐漸積累成一本書忌，早期用口頭吟誦忌方式創作流傳，最早忌證據顯示向西元533年忌抄本入邊經已收集咗10萬對對句，有20卷。最早忌抄本可能追朔到西元200年，所以可能向3到4世紀經已編成18卷本了，目前存在忌係18卷本。
摩訶菩提寺

摩訶菩提寺（梵文：महाबोधि मंदिर，羅馬化：mahābodhi maṃdira），係喺印度比哈爾邦菩提伽耶嘅寺院，2002年立入聯合國教科文組織嘅世界遺產。
山地塘

山地塘（Mount Stenhouse）係香港嘅山，海拔高353米，喺離島區南丫島，係南丫島最高嘅山。
山地馬里文

山地馬里文（Мары йӹлмӹ），係俄羅斯馬里埃爾嘅語文，屬馬里文嘅方言，大約3萬人用緊。
山地砲

山地砲（粵拼：saan1 dei6 paau3），又叫山砲（saan1 paau3），係一種砲臺，專門喺打山地仗或其它好難運到重武器入去打仗嗰時用到。呢種武器喺19世紀出現，20世紀中葉因迫擊砲嘅出現而越少人用。
山埃

山埃（粵拼：saan1 aai1，學名氰化物，英文：cyanide）係一類劇毒化合物。無機氰化物都有氰（CN⁻）爾個負離子，而有機氰化物就有氰基（C≡N）。
通常講嘅山埃係鹼金屬氰化物，主要係氰化鈉同氰化鉀。以氰化鈉為例，對大鼠做嘅實驗表明口服半數致死量（LD50）係 6.44 mg/kg 體重。
以前有一種捉魚嘅方法係用山埃，由於危險而且唔環保，而今經已唔準用。
山埃同砒霜係唔同嘅嘢，不過坊間偶然會混淆。
山地

山地，山所載之地咁意，同平地相對。故此山地斜，起起伏伏。尤其話山勢延綿，又或山高一帶。然而以海拔計，幾高先叫山地，各有所謂，二百米又有，五百米又有，一千米又有，唔能一概而論，無一貫講法。
山地一名，由來已久，戰國時管子有寫，「山地者山也、水地者澤也。薪芻之所生者斥也。」可見古時山地視為貧瘠之地，得柴同草，糧產少。就算開墾成田，都好難同平地比。
山地因地殼變動而來，如板塊相撞，邊緣摺曲拱起甚至斷裂，或重重火山造成山脈。經日曬風霜雨雪之蝕，涌江鑿、冰川推，淨低硬淨耐蝕，仍殘餘相當部份，就成山地。
山地有高有低，有分類二千米以上叫高，一千米咁上下叫中，五百米下叫低。生物學講分佈，山地就以一千米以上為界。
山地亦會同高地相混。高地本義，只不過比對地高低，即高過低地咁意。歐洲按其史，常見一國之內分高低地。如蘇格蘭分高低地，如今荷蘭、比利時為中世紀舊國低地。高唔一定山地。有啲遠古時本為平地，因有斷裂，或一邊升高，或一邊降低。故此高一邊唔一定山多。種種學科亦有佢定義，無一貫分法。
嶺南興葬先人喺山，以避水浸，所以先人之墓亦叫山地。
山城區

山城區係中國河南鶴壁一個市轄區，總面積176平方公里，人口24萬。
技能訓練學校

技能訓練學校係主要畀學習障礙或能力有問題嘅特殊學生入去讀，一般以中學為主，小學較少。喺香港，冇小學得中學，目前有三間（分別為東華三院鄺錫坤伉儷中學、佛教志蓮中學、炮台山循道衛理中學。）
呢類學校普遍跟特殊學校嘅學生差唔多，但較近主流，冇嚴重問題嘅學生同埋學校。
據說佢係持續培訓局嘅前柱。
技術決定論

技術決定論係個社會學假說，呢門理論認爲，成個社會嘅技術發展會促進到社會嘅構築發展以及影響各類文化、價値觀。呢門理論係由美國社會學家范伯倫提出。喺美國二十世紀最急進嘅技術決定論者係Clarence Ayres，佢係范伯倫同杜威嘅追隨者，而William Ogburn亦係有名嘅急進技術決定論者。
技術決定論嘅根本鋪設源自德國經濟學家、哲學家馬克思，喺馬克思嘅學說入面，技術、生產力（productive forces）嘅改變，會從根本上決定社會嘅上層組織，諸如社會關係、文化等，而好似政治、文化呢啲社會上層建築又反作用返作爲社會基礎嘅經濟、技術。馬克思嘅呢種主張影響咗啲人對當代社會嘅睇法，即係話而家呢個時代啲科技日新月異，最終會全方位改變人類嘅生存方式。
抄襲檢測

抄襲檢測（英文：plagiarism detection）係自然語言處理上嘅一樣工作，指攞一份文件做 input，output 俾出「呢份文件有冇抄襲嘅成份」。
抉擇

《抉擇》（英文：The Passenger）係香港無綫電視時裝劇集，由朱江、李司棋、黃淑儀主演，鄒世孝監製。
技術分析

技術分析（technical analysis）係金融學嘅技術，指預測股價嘅分析。
技術遊戲

2006 年喺杭州影到有檯人喺度打蔴雀。蔴雀被指係種技術遊戲。
技術遊戲（英文：game of skill）係指輸贏取決於「技術」嘅遊戲，會考玩家識唔識做決策或者反應夠唔夠快呀噉。

定義
内文：遊戲同機會率
睇埋：機率遊戲同決策
技術遊戲相對於機率遊戲。首先，想像兩個極端嘅情況：
純機率遊戲嘅例子：依家有兩位玩家玩掟銀仔，如果掟到公就算係玩家 A 贏，而如果掟到字就算係玩家 B 贏；假設塊銀仔無出千，兩位玩家各有 50% 嘅機率會贏，而且無論佢哋做啲乜行動或者決策，都唔會左右得到場遊戲嘅結果。
純技術遊戲嘅例子：好似中國象棋同西洋象棋噉，場遊戲嘅兩位玩家要做一連串嘅決策，佢哋嘅決定會對佢哋嘅贏輸有具體影響，而且當中完全無隨機喺入面咁滯，遊戲嘅贏輸取決於邊位玩家比較識得做正確嘅決策（技術）。
亦有更多遊戲係喺呢兩個極端之間：啤牌遊戲就有些少運氣，例如依家玩鋤大弟，一位玩家有可能派牌嗰陣運氣唔好，派到一手唔靚嘅牌，但如果手牌唔係太差加上玩家做正確嘅決策，依然有可能扭轉乾坤—隻遊戲嘅結果會受制於玩家控制唔到嘅機率，但係良好決策能力依然有助提升贏面。

遊戲類型
有啲遊戲類型本質上就帶有隨機性質喺入面，所以係唔完全純技術嘅遊戲。
集換式咭遊戲（TCG）因為涉及洗牌同抽牌，玩家梗會有時唔好彩，抽唔到需要嘅咭，並且因為噉而輸。所以 TCG 本質上實會有機率，但好似《魔法風雲會》等嘅 TCG 設計上就會畀玩家做一啲會影響贏面嘅決定，例如係揀一張咭要喺咩時機出呀噉。噉就表示 TCG 係介乎於純機率遊戲同純技術遊戲之間，而有人睇過《魔法風雲會》嘅數據，話職業玩家（技術高過一般玩家好多）喺一對一嘅遊戲當中大約可以贏 60 零 70 % 嘅對局—明顯高過純機率嘅 50% 。
技術總監

技術總監（英文：chief technology officer，縮寫CTO），北話叫首席技術官，係一間公司最高級嘅技術決策人，而佢嘅工作一般都需要向行政總裁或者營運總監交代。
抄手

抄手係四川嘅一種餃，將包肉餡嘅雲吞煠熟，然後再加調味。最常見嘅抄手會加紅色嘅辣油，叫紅油抄手。如果加酸辣調味，就叫酸辣抄手。
抄襲

抄襲（英文：plagiarism）係指一個人攞第個人寫或者講過嘅諗法嚟用，仲要係講到嗰個諗法好似係佢自己原創嘅噉。[未記出處或冇根據]抄襲嘅定義其實邊度都唔同，冇統一標準。
一般嚟講，參考同運用第啲人嘅諗法係冇問題嘅，但响（例如）學術上，想喺自己寫嘅文入面用第啲人嘅諗法就要喺篇文入面註明返話「呢個諗法係由邊個邊個喺邊年邊年講過嘅」，有心唔做呢樣嘢就會俾人當係抄襲；喺現代嘅學術上，抄襲係相當嚴重嘅罪行，一個學者俾人捉到佢抄襲，閒閒哋會冇咗份工。抄襲通常亦都喺冇道德嘅行為。
工商管理碩士

工商管理碩士或企業管理碩士（英語：Master of Business Administration，縮寫：MBA）係大學課程商學院或管理學院企管管理商學碩士班畢業生。課堂內容大致包括碩士研究、在職進修、高階主管班（EMBA，Executive Master of Business Administration）。
工夫茶

工夫茶（英文：congou），而家啲人成日寫成功夫茶，係茶嘅一個品種，入面有8個品種，質素都好多吓。

各個地區嘅工夫
最好嘅一個品種喺湖北嗰邊出，上品自楊柳峒，中品自楊柳司，下品自聶家市。
湖南嗰款都唔同，上品自長壽街，中品自坪鄉，下品自湘潭。
另一處係武寧，亦叫寧州，喺淅江。上品叫松香。
另一處係河口，又叫星村街，由武夷山經星村街帶到河口。

文
congou係廈門音變而來。